2016. gada 9. februārī Rīkojums Nr. 120

Rīgā (prot. Nr. 6  9. §)

**Par valsts nekustamā īpašuma Zalves ielā 52B, Rīgā, nodošanu Rīgas pilsētas pašvaldības īpašumā**

Saskaņā ar Publiskas personas mantas atsavināšanas likuma 5. panta pirmo daļu un likuma "Par valsts un pašvaldību dzīvojamo māju privatizāciju" 84. panta pirmo daļu atļaut Finanšu ministrijai nodot bez atlīdzības Rīgas pilsētas pašvaldības īpašumā valsts nekustamo īpašumu (nekustamā īpašuma kadastra Nr. 0100 076 0341) – zemes vienību (zemes vienības kadastra apzīmējums 0100 076 0340) 972 m2 platībā – Zalves ielā 52B, Rīgā, kas ierakstīts zemesgrāmatā uz valsts vārda Finanšu ministrijas personā, lai risinātu jautājumu par zemes vienības nodošanu privatizācijai dzīvojamās mājas (būves kadastra apzīmējums 0100 076 0274 003) Zalves ielā 52, Rīgā, privatizēto objektu īpašniekiem.

Ministru prezidente Laimdota Straujuma

Finanšu ministrs Jānis Reirs